User:Hassiiee/sandbox

Մեր պատվարժան հերոսներից՝ Արման Արտուշի Քոչարյանը ծնվել է 2000-ի սեպտեմբերի քսաներկուսին և իր կյանքն անց է կացրել սիրելի ծննդավայր Ջաջուռ գյուղում։ Նախնական կրթությունը ստացել է տեղի դպրոցում, որից հետո տեղափոխվել է Գյումրու ՇՊՀ-ի ավագ դպրոց։ Արմանը իր կատակներով և ընկերասիրությամբ ուղղակիորեն դառնում էր միջավայրի ուրախության պատճառը․ սիրված էր և՛ դասընկերների, և՛ ուսուցիչների կողմից։ Ուշիմ էր ․ երազում էր, առավել շատ նպատակադրվել էր դառնալ ծրագրավորող։ Յուրահատուկ սեր ուներ դեպի ֆուտբոլը ու հոգու խորքում ցանկանում էր նաև սպորտային մեկնաբան լինել։ Ֆուտբոլ խաղալու համար գնդակի բացակայությունը հոգ չէր․ խնձորը, թղթից պատրաստված գնդակները կամ այն ինչ այդ պահին կար ձեռքի տակ ծառայում էին որպես գնդակ։ Նրա ուշադրությունից ոչ մի բան չէր վրիպում։ Որքան էլ ջանք գործադրեիր թաքցնելու տխրությունդ, նկատում էր, անմիջապես գործի անցնում, որ իր խելահեղ հումորներով և խորիմաստ խրատներով հաներ քեզ այդ վիճակից։ Սիրված էր նաև բանակում։ Ծառայության է անցել 2019-ի հունվարի տասնհինգին ։ Հրամանատարների սիրելի զինվորն էր ու նրանք հպարտ էին ճանաչել նման հերոսի։ Ծառայության տարիների ընթացքում չէր փոխել բարբառն ու բոլորը կատակում էին, թե մի օր իրենք են սկսելու խոսել Գյումրվա բարբառով։ Արտաքինից բարձրահասակ էր և շատ նիհար, այդ պատճառով տեսնողները միշտ կատակում էին՝ «Արման ջան դու ընդհանրապես հաց կուտե՞ս»։ Քաղցրակեր էր։ Մայրիկին միշտ ասում էր «Մամ ջան լը հոգեպահուստներդ բեր, այսօր լավ ֆուտբոլ կա, ուտելով նայենք․․․» և երբ պատասխան չէր լսում ասում էր՝ «Չասես չէ» կամ «Չասես չկա, մեկ է կգտնեմ․․․»։ Իսկ այժմ հոգեպահուստներ շատ կան, բայց․․․․․ 2020-ի սեպտեմբերի քսանյոթին սկսված պատերազմում նրա քաջություններն անհաշվելի են, որի ապացույցն էլ իր ստացած անթիվ պատվոգրերը, շքանշանները և «Արիության համար» մեդալն է։ Հայրենիքը սիրել, ասել է` խորազգալ, խորհել ու գործել ․․․ նժդեհյան գաղափարների կրողն էր: Ընտանեկան դաստիարակությունն էր Արմանի մոտ ծնել պատասխանատվության մեծ զգացում ու սեր առ հայրենիք։ Ջաջուռում ծնված, հայրենի գյուղի հող ու ջրից ուժ ստացած զինվորը հայրենիքի հզոր պաշտպանը եղավ ու գնաց անմահության ուղով․․ Արման Քոչարյանը զոհվել է Մարտունիում։ Լուսավոր հերոս ով կապրի մեր մեջ, մեր հիշողություններում և երազներում․․․